Chrám svätého Juraja (Belaštenský monastier)

Chrám svätého Juraja (), je monastiersky chrám Bulharskej pravoslávnej cirkvi z prvej polovice 19. storočia, ktorý sa nachádza v areáli Belaštenského monastiera pri dedine Belaštica v Plovdivskej oblasti v južnom Bulharsku.

Stavba má pridelený štatút kultúrnej pamiatky miestneho významu.

 Dejiny 
Celkový pohľad na chrám zo západu|náhľad|vľavo
Výstavba chrámu prebehla v roku 1831. V rokoch 18381840 bol chrám vyzdobený freskami. 1. októbra 1838 bol chrám vysvätený.<ref name="ref5"> Svätiteľom bol plovdivský metropolita Nikifor.<ref name="ref5"> Iné zdroje vša uvádzajú ako dátum vysvätenia chrámu až 1. august 1839.

5.6. januára 1878 bol monastier vypálený v priebehu bojov medzi ruskými a tureckými vojskami, ktoré prebiehali v areáli medzi dedinami Părvenec a Brestnik v priebehu rusko-tureckej osloboditeľskej vojny. Chrám však ostal bez väčších škôd a vzápätí bol reštaurovaný z prostriedkov obyvateľov Belaštice.

V roku 1980 získal chrám spolu s celým areálom monastiera štatút kultúrnej pamiatky miestneho významu. Od roku 2000 prebiehali na chráme niekoľko rokov reštauračné práce.

 Charakteristika 
Chrám je postavený z kameňa a je postavený na základoch predchádzajúceho chrámu. Pri západnej fasáde budovy sa nachádza nartex.<ref name="ref5"> 

 Výzdoba 
Chrám bol vyzdobený freskami s vysokou umeleckou hodnotou, ktorých autorom bol jeden z najvýznamnejších bulharských zografov Zachari Zograf v spolupráci s jeho žiakmi. Fresky sa však nezachovali, keďže v 30. rokoch 20. storočia boli na príkaz vtedajšieho starostu dediny Belaštica zamaľované. Zaujímavosťou bolo, že nápisy na freskách nezhotovil Zachari Zograf len v gréčtine, ale všetkým textom urobil aj duplikát v bulharčine.<ref name="ref5"> 

V priestore pred prestolom v chráme sa nachádza granitový blok, na ktorom sa nachádzali reliéfy a nadpisy zhotovené v 2. storočí, ani tie sa však do súčasnosti nezachovali, boli však v minulosti preskúmané a opísané G. Cukalasom a A. Dumontom. Boli sústredené do dvoch pásov. V hornom páse bol reliéf zobrazujúci dvoch jazdcov na koňoch a pod reliéfom sa nachádzal nápis Alexandros Filipu Agoreos. V dolnom páse boli vyobrazené figúry troch chlapcov a jednej ženy a grécky nápis, ktorý v preklade znamenal Svojim deťom. Granitový blok má rozmery 63x39 cm a pôvodne slúžil ako oltár na uctievanie tráckeho vojnového boha v svätyni, ktorá sa pôvode nachádzala na mieste dnešného monastiera. 

V pivničných priestoroch chrámu sa na stene nachádza ktitorský (sponzorský) nápis, ktorý je napísaný na mramorovej vo forme básne a je venovaný sponzorom výstavby kašny v monastierskom dvore.

Ďalšími významnými súčasťami výzdoby chrámu je vzácny ikonostas, z roku 1777 darovaný chrámu chadžim Jovanom zo Stanimaky (dnešný Asenovgrad),<ref name="ref5"> ikona svätej Bohorodičky z roku 1772 a diskos z konca 18. storočia.

 Štatút a dôvod pamiatkovej ochrany 
Kategória: kultúrna pamiatka miestneho významu 

Rok vyhlásenia: 1980

Dôvod pamiatkovej ochrany: architektonicko-staviteľská hodnota budovy

 Galéria 

 Referencie 

 Iné projekty 

Kategória:Pravoslávne chrámy v Bulharsku
Kategória:Stavby v Belaštici
Kategória:Kultúrne pamiatky v Bulharsku
Kategória:Kostoly zasvätené svätému Jurajovi‎
Kategória:Kostoly z obdobia bulharského národného obrodenia
Kategória:Architektúra z 1831